stanford-oval/wikipedia huggingface dataset:
Azərbaycan marşı

| Azərbaycan marşı |
| --- | --- |
 Postimerkki vuodelta 2011, johon on painettu kansallislaulun sanat
Valtio:   Azerbaidžan
Säveltäjä:  Üzeyir Hacıbəyov
Sanoittaja:  Ahmed Javad
Suomenkielinen nimi:  Azerbaižanin marssi
   Kansallislaulu ilman laulua 
Azərbaycan marşı (suom. "Azerbaižanin marssi") on Azerbaidžanin kansallislaulu. Laulun virallinen nimi on "Azərbaycan Respublikasının Dövlət Himni" eli "Azerbaidžanin kansallishymni". Laulun on sanoittanut Ahmed Javad ja sen on säveltänyt kuuluisa azerisäveltäjä Üzeyir Hacıbəyov.
Sanat azeriksi

| 0 | 1 | 2 |
| --- | --- | --- |
| Sanat latinalaisin kirjaimin | Sanat kyrillisin kirjaimin | Sanat arabialaisin kirjaimin |
| Azərbaycan! Azərbaycan!  Ey qəhrəman övladın şanlı Vətəni!  Səndən ötrü can verməyə cümlə hazırız!  Səndən ötrü qan tökməyə cümlə qadiriz!  Üçrəngli bayrağınla məsud yaşa!  Üçrəngli bayrağınla məsud yaşa!    Minlərlə can qurban oldu,  Sinən hərbə meydan oldu!  Hüququndan keçən əsgər,  Hərə bir qəhrəman oldu!    Sən olasan gülüstan,  Sənə hər an can qurban!  Sənə min bir məhəbbət  Sinəmdə tutmuş məkan!    Namusunu hifz etməyə,  Bayrağını yüksəltməyə  Namusunu hifz etməyə,  Cümlə gənclər müştaqdır!  Şanlı Vətən! Şanlı Vətən!  Azərbaycan! Azərbaycan!  Azərbaycan! Azərbaycan! | Азәрбајҹан! Азәрбајҹан!  Еј гәһрәман өвладын шанлы Вәтәни!  Сәндән өтрү ҹан вермәјә ҹүмлә һазырыз!  Сәндән өтрү ган төкмәјә ҹүмлә гадириз!  Үчрәнҝли бајрағынла мәсʼуд јаша!  Үчрәнҝли бајрағынла мәсʼуд јаша!    Минләрлә ҹан гурбан олду,  Синән һәрбә мејдан олду!  Һүгугундан кечән әсҝәр,  Һәрә бир гәһрәман олду!    Сән оласан ҝүлүстан,  Сәнә һәр ан ҹан гурбан!  Сәнә мин бир мәһәббәт  Синәмдә тутмуш мәкан!    Намусуну һифз етмәјә,  Бајрағыны јүксәлтмәјә  Намусуну һифз етмәјә,  Ҹүмлә ҝәнҹләр мүштагдыр!  Шанлы Вәтән! Шанлы Вәтән!  Азәрбајҹан! Азәрбајҹан!  Азәрбајҹан! Азәрбајҹан! | آذربایجان! آذربایجان!  ای قهرمان اولادین شانلی وطنی!  سندن اوترو جان ورمه‌یه جومله حاضریز!  سندن اوتروقان توکمه‌یه جومله قادیریز!  اوچرنگلی بایراقین‌لا مسعود یاشا!  اوچرنگلی بایراقین‌لا مسعود یاشا!    مینلرله جان قوربان اولدو،  سینن حربه میدان اولدو!  حقوقوندان کچن عسکر،  هره بیر قهرمان اولدو!    سن اولاسان گولوستان،  سنه هرآن جان قوربان!  سنه مین بیر محبت  سینه‌مده توتموش مکان!    ناموسونو حیفظ اتمه‌یه،  بایراقینی یوکسلتمه‌یه  ناموسونو حیفظ اتمه‌یه،  جومله گنجلر موشتاقدیر!  شانلی وطن! شانلی وطن!  آذربایجان! آذربایجان!  آذربایجان! آذربایجان! |
Aiheesta muualla

Kuuntele kansallislaulu
Ben Amera

Ben Amera.
Ben Amera on Mauritaniassa Afrikassa sijaitseva monoliitti. Se sijaitsee noin 400 kilometriä itään Nouadhiboun satamakaupungista lähellä Länsi-Saharan ja Mauritanian rajaa. Joidenkin lähteiden mukaan se on maailman toiseksi suurin monoliitti, heti Australiassa sijaitsevan Ulurun jälkeen.
Baguazhang

Bāguàzhǎng (八卦掌) on yksi kolmesta eniten harrastetusta kiinalaisesta taistelulajista Wudangin koulussa, kaksi muuta ovat Taijiquan ja Xingyiquan. Nimellä Bāguà zhǎng viitataan Baguaan.
Historia

Lajin kehitti Dong Haichuan (董海), jonka on sanottu oppineen taolaisilta, ja buddhalaisilta mestareilta Kiinan vuorilla 1800 luvun alussa. Todisteet osoittavat, että on mahdollsita, että laji on yhdistelmä useita vanhoja taistelulajeja, ja taolaista ympyräkävelyä. Dong työskenteli keisarille, ja keisari vaikuttui hänen taidoistaan, ja otti tämän vartijakseen. Dong opetti vuosia Pekingissä, ja sai lopulta Keisarillisen kaartin tuen.
Nykyaikaisia tyylejä

Yin Fu 尹福
Cheng Tinghua 程廷華
Liang Zhenpu 梁振蒲
Gao Yisheng 高義盛
Jiang Rong Qiao 姜容樵
Fan Zhiyong 范志勇
Liu Baozhen 劉寶珍
Ma Weiqi 馬維棋
Ma Gui 马贵
Gong Baotian 宮寶田
Sun Lutang 孫祿堂
Fu Zhensong 傅振嵩
Tian Hui 田廻
Populaarikulttuurissa

Jet Lin hahmo The Onessa käyttää Baguazhangia.
Airbending on kehitetty Baguazhangin pohjalta.
Tekkenissä Ling Xiaoyu käyttää Baguazhangia.
Vuoden 2006 elokuvassa Jadesoturi käytetään Baguazhangia.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Belperin rautatieasema

| Belper |
| --- | --- |

Perustiedot
Lyhenne:  BLP
Rataosa:  Midlandin päärata Derwent Valley Line
Sijainti:  53°01′30″N, 001°28′58.8″W
Osoite:  Albert Street, Belper, Derbyshire, DE56 1DA
Paikkakunta:  Belper
Valtio:  Yhdistynyt kuningaskunta
Avattu:  11. toukokuuta 1840
Liikenne
Käyttäjiä (v.):  233 396 (2017–2018)
Liikennöitsijä(t):  East Midlands Trains
Asemarakennus
Lipunmyynti:  automaatti
Ratapiha
Raiteisto:  2 laituriraidetta
Aiheesta muualla
 Wikimedia Commons 
Belperin rautatieasema on rautatieasema Belperin kaupungissa Derbyshiressä. Se sijaitsee Midlandin pääradan ja Derwent Valley Linen varrella.
Asema avattiin 11. toukokuuta 1840. Alkuperäinen asema suljettiin 10. maaliskuuta 1878, jolloin tilalle avattiin uusi asema 1 085 metriä alkuperäisestä asemasta pohjoiseen. Belperin asemaa käytti 233 396 matkustajaa kaudella 2015–2016.
Ben Barnicoat

Ben Barnicoat Spa-Francorchampsin radalla vuonna 2014.
Ben Barnicoat (s. 20. joulukuuta 1996 Chesterfield) on brittiläinen kilpa-autoilija.
Barnicoat aloitti uransa karting-sarjoissa vuonna 2007 voittaen  WTP Cadet Open ja Motors TV Cadet Karting -luokkien mestaruudet. Vuonna 2014 Barnicoat aloitti formulauransa Protyre Formula Renault Autumn Cup -sarjassa voittaen sarjan mestaruuden. Vuonna 2014 hän kilpaili Formula Renault NEC -sarjassa voittaen sarjan mestaruuden. Samana vuonna hän ajoi Eurocup Formula Renault -sarjassa vierailevana kuljettajana. Vuonna 2015 Barnicoat ajoi täyden kauden Eurocup -sarjassa. Hän saavutti kolme voittoa ja kaksi paalupaikkaa sijoittuen sarjan neljänneksi. Vuonna 2016 Barnicoat kilpailee Euroopan Formula 3 -sarjassa.
Barnicoat on kuulunut vuodesta 2010 lähtien McLarenin nuorten kuljettajien ohjelmaan, jonka kautta F1-kuljettajiksi ovat onnistuneet nousemaan muun muassa Lewis Hamilton ja Kevin Magnussen.
Avainromaani

Avainromaani (ransk. roman à clef) on kirjallisuudentutkimuksen käsite. Romaanityyppinä avainromaani sisältää todellisten, tunnistettavien ihmisten kuvauksia. Nimet on kuitenkin yleensä muutettu. Aihe on usein kirjoittajan oman elämän vaiheista, ja teos on siten aikalaiskuvaus. Menneiden aikojen henkilöitä ja tapahtumia kuvaavaa romaania sanotaan historialliseksi tai dokumenttiromaaniksi. Avainromaani voi kuvata myös organisaatioita tai paikkoja.
Avainromaani saattaa vaarantaa kuvattujen henkilöiden yksityisyydensuojan. Avainromaanissa voidaan kostaa loukkauksia ja vastata arvosteluihin. Siinä voidaan vapaasti muokata todellisuutta tarinan vaatimalla tavalla.
Avainromaani syntyi Ranskassa 1600-luvulla. Sen ajan seurapiirit ja hovi elivät julkista elämää, mikä oli avainromaanin edellytys. Nykyajan avainromaanin edellytys on tiedonvälityksen vapaus ja sensuroimaton julkisuus.
Suomalaisia avainromaaneja on esimerkiksi Juhani Ahon Yksin (1890), jossa keski-ikäistyvä mies ihastuu opiskeluaikojensa toverin nuoreen sisareen. Jo aikalaiset osasivat yhdistää tarinaan Ahon, Arvid Järnefeltin ja Aino Järnefeltin. Kuvioon kuului keskeisenä henkilönä Jean Sibelius, joka oli vastikään kihlautunut Aino Järnefeltin kanssa. Teos herätti huomiota valtiopäiviä myöten, ja Sibelius kirjoitti Aholle taisteluhaasteen, joka jäi kuitenkin lähettämättä. Myöhemmin he ystävystyivät asuessaan naapuruksina.
Muita suomalaisia avainromaaneja ovat Helvi Hämäläisen Säädyllinen murhenäytelmä (1941), Hannu Salaman Finlandia-sarja (1976–1983) ja Kreetta Onkelin Ilonen talo (1996). Ulkomaisia tunnettuja avainromaaneja ovat esimerkiksi Ernest Hemingwayn Ja aurinko nousee (1926) ja Simone de Beauvoirin Mandariinit (1954).
Aiheesta muualla

Kirjallisuudentutkimus: avainromaani Tieteen termipankki
Awara (täsmennyssivu)

Awara voi tarkoittaa:
Awara, Japanin kaupunki Fukuin prefektuurissa
awaran kieli, Papua-Uudessa-Guineassa puhuttu kieli
Katkera rakkaus eli Awāra, vuoden 1951 intialainen elokuva
Darshan Singh Awara (1906–1982), intialainen runoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Awara”, voi hakea sivunnimihaulla, laajalla sivunnimihaulla tai tekstihaulla.
Barbinae

| Barbit |
| --- | --- |
 Jokibarbi Barbus barbus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Karppikalat Cypriniformes
Heimo::  Karpit Cyprinidae
Alaheimo::  Barbit Barbinae  Bleeker, 1859
Suvut
 Katso teksti 
Katso myös
   Barbinae Wikispeciesissä   Barbinae Commonsissa 
Infobox OKVirheellinen NIMI-arvo: 
Barbit (Barbinae) on karppien heimon (Cyprinidae) alaheimo, jonka lajeja tavataan Aasiassa, Euroopassa ja Afrikassa.
Barbien rajaus ja asema ovat kiistanalaisia. Eri lähteiden mukaan se käsittää 9–11 sukua ja 130–146 lajia.
Aulopyge
Barbus Cuvier & Cloquet, 1816 – Barbit
Caecocypris
Capoeta
Cyprinion
Luciobarbus Heckel, 1843 – Virtabarbit
Scaphiodonichthys
Schizocypris
Semiplotus
BBC Bayreuth

| BBC Bayreuth |
| --- | --- |
Liiga:  Pro A
Perustettu:  1984
Areena:  Oberfrankenhalle kapasiteetti 4 500
Kotipaikka:  Bayreuth, Saksa
Värit:           
Päävalmentaja:   Andreas Wagner
Mestaruudet:   Saksan mestaruus (1): 1989  Saksan cup (2): 1988, 1988 
Kotisivu:  www.bbc-bayreuth.de
BBC Bayreuth on saksalainen koripalloseura Bayreuthista.
Aiheesta muualla

Virallinen kotisivu (saksaksi)
BBC Food

| BBC Food |
| --- | --- |

Lähetykset alkoivat:  19. kesäkuuta 2002
Lähetykset loppuivat:  26. joulukuuta 2008
Omistaja:  BBC
Tunnuslause:  Appetising Television
Maa:  Iso-Britannia
Näkyvyysalue:  Etelä-Afrikka, Skandinavia
Kanavan korvasi:  BBC Lifestyle
Infobox OKNimi-testi OK: 
BBC Food oli vain pelkästään ruuanlaittoon liittyvä BBC:n televisiokanava. Kanava näkyi satelliittiverkossa ja kaapeliverkossa eteläisessä Afrikassa, Skandinaviassa ja Bedfordin kaupungissa Iowan osavaltiossa, Yhdysvalloissa. BBC Food aloitti lähetykset kesäkuussa 2002. Ohjelmassa esitettiin vinkkejä esimerkiksi rahan säästämiseksi ruoka-aineiden hankinnassa ja myöskin vinkkejä eri elämän tilanteissa edullisiin ruokavalioihin.
BBC Food lopetti toimintansa vuonna 2008; sen korvasi BBC Lifestyle -kanava. Kun BBC Foodin loppumisesta tiedotettiin, kanavan jatkumisen puolesta kerättiin nettiadressi, johon saatiin kerättyä yli 90 000 nimeä. Kanavan loppumisen jälkeen ohjelmissa tehtyjen ruokien reseptejä jätettiin nettiin.
Aiheesta muualla

BBC Food.co.uk (englanniksi)
BBBS

BBBS on Kim Heinon ja Tapani T. Salmen kehittämä BBS-ohjelmisto. Kehitys aloitettiin vuonna 1990. Ohjelmisto on saatavilla seuraaville käyttöjärjestelmille:
PC-DOS
Windows 95/NT
OS/2
Linux (Intel-, SPARC- ja Alpha-suorittimella varustetut koneet)
FreeBSD (Vain Intel tuettu)
Näiden lisäksi BBBS on saatavilla myös Amigalle.
Aiheesta muualla

BBBS-ohjelmiston kotisivu
Bagre marinus

| Bagre marinus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Merimonnit Ariidae
Suku::  Bagre
Laji::  marinus
Kaksiosainen nimi
 Bagre marinus  (Mitchill, 1815) 
Katso myös
   Bagre marinus Wikispeciesissä   Bagre marinus Commonsissa 
Infobox OKNimi-testi OKIUCN-testi OK: 
Bagre marinus on noin 60 senttimetrin pituinen kala, jolla on leuassaan ja suupielissään lyhyt ja pitkä viiksipari. Selkäevä on korkea ja ensimmäinen eväruoto on pidentynyt rihmaksi. Rintaevien ensimmäinen ruoto taas on pitkä piikki, jossa on myrkkyä.
Levinneisyys

Lajin esiintymisalue kattaa Pohjois- ja Keski-Amerikan Atlantin puoleisen rannikon Cape Codista Panamaan. Niitä tavataan myös Meksikonlahdessa, ja joskus myös jokisuiden murtovedessä.
Ravinto

Bagre marinus syö pieniä pohjassa eläviä kaloja ja äyriäisiä, joita se löytää viiksiensä avulla.
Lisääntyminen

Bagre marinus kutee kesällä. Munia on 10–30 ja koiras ottaa ne hedelmöityksen jälkeen suuhunsa turvaan. Kuoriuduttuaan poikaset hakevat vielä usean viikon ajan turvaa isänsä suusta. Haudonnan aikana koiras ei syö mitään.
Banaanileipä

| Banaanileipä |
| --- | --- |
 Uunituoretta banaanileipää.
Alkuperä
Muita nimiä:  banana bread
Alkuperämaa:  Yhdysvallat
Kehittäjä(t):  Pillsbury
Tiedot
Ruokalaji:  jälkiruoka
Tyyppi:  leipä
Tarjoilu:  lämmin tai viileä
Pääainesosat:  banaani
Banaanileipä on yhdysvaltalainen makea leivonnainen, jonka pääainesosa on soseutettu banaani. Banaanileipä leivotaan usein silloin, kun banaani on ylikypsynyt ja tummunut eikä sitä haluta syödä. Resepti on nopeampi, kun se kohotetaan hiivan sijaan kemiallisella kohotusaineella, kuten leivinjauheella.
Banaanileipä kehitettiin Yhdysvalloissa 1900-luvun alussa, jolloin oletettavasti elintarvikeyhtiö Pillsbury julkaisi ensimmäisen tunnetun reseptin. Resepti ilmestyi kemiallisten kohotusaineiden suosion nousun aikaan, ja niiden ansiosta reseptistä saatiin mahdollisimman nopeatekoinen. Banaanileivästä tuli suosittu leivonnainen 1930-luvun laman aikana, jolloin ylikypsiä banaaneja ei kannattanut heittää pois. Leivonnaisen suosio jatkoi 1900-luvulla kasvuaan uusien muunnelmien, kuten suklaahippubanaanileivän, siivittämänä ja nousi pinnalle uudelleen 2020-luvulla koronapandemian aikaan.
Muunnelmat

Filippiineillä banaanileipä, joka kutsutaan siellä myös banaanikakuksi, tunnetaan Yhdysvaltojen hallinnon jäljiltä, jolloin banaania vietiin merkittävissä määrin Yhdysvaltoihin. Se eroaa tavallisesta banaanileivästä siten, että se sisältää usein kookosmaitoa ja sen ohella tai sijasta macapunoa.
Banaanileipää voidaan mukauttaa lisäämällä sekaan esimerkiksi suklaata, rommia, inkivääriä, juustoa tai erilaisia pähkinöitä.
Aiheesta muualla

Kuvia tai muita tiedostoja aiheesta Banaanileipä Wikimedia Commonsissa
Suklaahippubanaanileipä
Hapankermabanaanileipä
Bellona (täsmennyssivu)

Bellona tarkoittaa seuraavia asioita:
Bellona, roomalainen sodan jumalatar
28 Bellona, asteroidi
Bellona, perunalajike
Bellona, norjalainen ympäristöjärjestö
Bellona, atolli Salomonsaarilla
Bellona, kunta Italiassa
Merenkulku

HMS Bellona (1747), 30-tykkinen kuudennen luokan alus
HMS Bellona (1760), Bellona-luokan 74-tykkinen kolmannen luokan linjalaiva
HMS Bellona (1794), 3-tykkinen alus
HMS Bellona (1806), 28-tykkinen kuudennen luokan alus
HMS Bellona (1818), Armada-luokan 74-tykkinen kolmannen luokan linjalaiva
HMS Bellona (1890), kolmannen luokan risteilijä
HMS Bellona (1909), Boadicea-luokan tiedusteluristeilijä
HMS Bellona (63), Bellona-luokan ilmatorjuntaristeilijä
HMS Bellona (1782), 40-tykkinen fregatti
KDM Bellona (1835), 48-tykkinen Freya-luokan fregatti
KDM Bellona (1921), C-luokan sukellusvene
KDM Bellona (F344), Bellona-luokan korvetti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bellona”, voi hakea sivunnimihaulla, laajalla sivunnimihaulla tai tekstihaulla.
Axel Gyldén

Clas Axel Gyldén (15. joulukuuta 1879 Viipuri – 4. lokakuuta 1916 Helsinki) oli suomalainen arkkitehti, joka suunnitteli useita jugend-tyylisiä rakennuksia Viipuriin.
Henkilöhistoria ja ammattiura

Gyldénin vanhemmat olivat lääninagronomi Axel Gyldén (1838–1915) ja Antonia Sofia Hausen. Hänen isoisänsä oli maanmittaushallituksen ylijohtaja Claes Wilhelm Gyldén. Gyldén pääsi ylioppilaaksi Viipurin ruotsalaisesta lyseosta 1899 ja suoritti arkkitehtitutkinnon Polyteknillisessä opistossa 1903. Gyldén oli valmistuttuaan työssä apulaisena Gesellius, Lindgren & Saarisen arkkitehtitoimistossa sekä Nyström, Petrelius & Penttilän toimistossa. Vuonna 1906 hän muutti Viipuriin ja perusti sinne arkkitehtitoimiston arkkitehti Uno Ullbergin kanssa. Yhteistyö jatkui vuoteen 1909 saakka, jonka jälkeen Gyldén piti toimistoa omissa nimissään. Hän opetti myös tyylioppia ja sommittelua Viipurin taiteenystävien piirustuskoulussa.
Axel Gyldén oli naimisissa vuodesta 1909 Hulda Gunnel Grotenfeltin kanssa. Gyldénin sisar oli kuvanveistäjä Eva Gyldén.
Töitä

1907 Ruhtinas Obolenskin huvila Vuoksenniskalla, nykyinen Saimaanhovi, alkuperäisen uusbarokkityylisen rakennuksen ulkoasua muutettu perusteellisesti 1952–1954 tehdyssä korjauksessa (Uno Ullbergin kanssa)
1908 Kulmahalli Torkkelin- ja Punaisenlähteen kadun kulmassa, Viipuri, purettu 1930-luvun lopulla (Uno Ullbergin kanssa)
1909 Hackman & Co:n toimisto- ja asuinrakennus Pohjoisvallin ja Piispankadun kulmassa, Viipuri (Uno Ullbergin kanssa)
1910 Thesleffin talo, Pohjoisvallikatu 19, Viipuri
1911 Hovioikeudenneuvos Uno Gaddin jugendhuvila Pirttikallio, Ruokolahti, Haloniemi
1912 Eden oy:n liike- ja asuintalo, Vaasankatua 13, Viipuri
1912 Varatuomari Fritz Wiikin huvila Rantalinna, Ruokolahti, Haloniemi
1914 Konkkalan parantola Kärstilänjärven pohjoisrannalla
Aurinkosuojakalvo

Aurinkosuojakalvo on ohut ikkunaan asennettava kalvo, joka torjuu auringon lämpö- ja UV-säteilyä, mutta päästää luonnonvalon sisätiloihin. Nykypäivän aurinkosuojakalvon rakenne muodostuu yleensä monikerroksisesta polyesteristä, jossa on naarmuuntumista estävä pinnoite.
Kiinteistöjen lisäksi aurinkosuojakalvoja asennetaan erilaisiin ajoneuvoihin. Tällöin puhutaan usein autokalvoista.
Aurinkosuojakalvojen käyttötarpeita

Jälkiasennettavia ikkunakalvoja on tarjolla eri valmistajilta lukuisia malleja ja paksuuksia – neutraalin kirkkaina tai eri väreillä ja tummuusasteilla sävytettyinä. Eri kalvotyypit painottavat erilaisia käyttötarpeita ja ominaisuuksia esimerkiksi aurinkoenergian torjunnassa ja valonläpäisyssä.
Aurinkosuojakalvojen käyttötarpeita > Lämmönsäätely

Aurinkosuojakalvo rajoittaa merkittävästi auringon lämpösäteilyn pääsyä ikkunoista sisätiloihin. Talvella kalvo puolestaan eristää sisälämpöä ja estää lämpöhukkaa ikkunasta. Näin aurinkosuojakalvot tasoittavat sisätilojen lämpötilanvaihtelua ja parantavat kiinteistön energiatehokkuutta.
Aurinkosuojakalvojen käyttötarpeita > UV-säteilyn torjuminen

Paitsi lämmönsäätelyyn aurinkosuojakalvoja käytetään myös tehokkaan UV-suojan takia. Ikkunakalvo voi torjua 99 prosenttia ikkunoista tulevasta UV-säteilystä, joten kalvo suojaa ihmisiä terveyshaitoilta sekä sisutusta, tauluja, tapetteja ja kankaita haalistumiselta ja vaurioitumiselta. Tästä syystä aurinkosuojakalvoja asennetaan usein esimerkiksi museoihin, liike- ja toimistorakennuksiin, sairaaloihin ja hoitolaitoksiin sekä kouluihin ja päiväkoteihin.
Historia

Aurinkosuojakalvojen valmistus alkoi 1960-luvun alussa Yhdysvalloissa. Ensimmäisten ikkunakalvojen päätarkoituksena oli tasoittaa auringon lämpösäteilystä johtuvia sisätilojen lämpötilaeroja. Pian markkinoille tuli myös eri tavoin sävytettyjä kalvoja. Varhaisia värejä olivat esimerkiksi pronssi, harmaa, sininen ja kulta ja meripihka. 1970-luvun energiakriisin aikana kiinnostuttiin myös aurinkokalvojen ominaisuudesta estää lämpöhävikkiä ikkunoista. Kalvomateriaaleja kehitettiin vahvistamaan tätä ominaisuutta. Kalvojen naarmuuntumista estävä pinnoitus keksittiin 1970-luvun lopulla.
Suomessa vanhimpina ikkunakalvojen maahantuojina ovat toimineet Suomen 3M edustaen omaa valmistusta sekä Safetyset Oy Sunfilmgroup, joka on edustanut Sungard ja Solar Screen tuotemerkkejä.
Viime vuosien kalvoteknologinen kehitys on tuonut esimerkiksi nanotekniikkaa hyödyntäviä ikkunakalvoja sekä erikoiskalvoja, joiden UV-suojaus säilyy tehokkaana aina 400 nanometriin asti.
Autokalvot Suomen lainsäädännössä

Liikenneministeriön päätös auton rakenteen muuttamisesta vuodelta 1998 määrittää rajat autokalvojen käyttöön Suomessa. Säädöksen mukaan tuuli- ja etulaseihin ei saa jälkikäteen asentaa kalvoja, eikä niitä saa millään muullakaan tavalla muokata niin, että niiden valonläpäisykyky heikkenisi.
Auton takaikkunoihin saa asentaa autokalvot, mutta tällöin autossa tulee olla riittävän näkyvyyden taaksepäin mahdollistava oikeanpuoleinen taustapeili. Kalvolla ei saa peittää pakollisena varusteena olevaa jarruvaloa. Kalvoista ei myöskään saa aiheutua haitallisia heijastuksia, joten peilaavia autokalvoja ei autoonsa saa Suomessa asentaa.
Aiheesta muualla

Aurinkosuojakalvoista EWFA:n (European Window Film Association) sivuilla (Arkistoitu – Internet Archive)
Artikkeli aurinkosuojakalvoista Safetyset Oy:n sivuilla (Arkistoitu – Internet Archive)
(Valmiiksi leikattuja Aurinkosuojakalvoja) (Arkistoitu – Internet Archive)
Ben Arous (kuvernementti)

| Ben Arousin kuvernementti ولاية بن عروس‎ |
| --- | --- |
 Sijainti
Valtio:  Tunisia
Hallinto:  
 – hallinnollinen keskus:  Ben Arous
Pinta-ala:  761 km²
Väkiluku (2014):  631 842
 – väestötiheys:  830,3 as./km²
Lyhenteet:  
 – ISO 3166:  TN-13
Ben Arous (arab. ولاية بن عروس‎‎‎‎‎‎, Wilāyat Bin ‘Arūs) on yksi Tunisian 24 kuvernementista. Se sijaitsee Pohjois-Tunisiassa ja sen pääkaupunki on Ben Arous. Kuvernementissa on 631 842 asukasta (vuonna 2014) ja sen pinta-ala on 761 neliökilometriä.
Aiheesta muualla

Kuvia tai muita tiedostoja aiheesta Ben Arousin kuvernementti Wikimedia Commonsissa
Tunisian kuvernementit
Ariana
Béja
Ben Arous
Bizerte
Gabès
Gafsa
Jendouba
Kairouan
Kasserine
Kebili
Kef
Mahdia
Manouba
Medenine
Monastir
Nabeul
Sfax
Sidi Bouzid
Siliana
Sousse
Tataouine
Tozeur
Tunis
Zaghouan
Arbeidernes ungdomsfylking

| AUF> Arbeidernes ungdomsfylking |
| --- | --- |

Perustettu:  1927
Tyyppi:  poliittinen nuorisojärjestö
Päämaja:  Youngstorget 2A, Oslo
Toiminta-alue:   Norja
Jäsenet:  7 564 (2020)
Puheenjohtaja:  Astrid Hoem
Kattojärjestö:  Arbeiderpartiet (emopuolue) International Union of Socialist Youth FNSU
Aiheesta muualla
Sivusto
Infobox OKVirheellinen NIMI-arvo: 
Arbeidernes ungdomsfylking (lyh. AUF) on Norjan työväenpuolueen nuorisojärjestö. Se on noin 7 500 jäsenellään (2020) Norjan suurin poliittinen nuorisojärjestö. AUF perustettiin nykyisessä muodossaan vuonna 1927, kun Venstrekommunistisk Ungdomsfylking ja Norges sosialistiske ungdomsforbund yhdistyivät.[lähde? ] Työväenpuolueella oli kuitenkin oma nuorisojärjestö jo vuodesta 1903.
Monista AUF:n puheenjohtajista on myöhemmin tullut merkittäviä poliittisia vaikuttajia. Esimerkiksi Norjan entinen pääministeri ja Naton entinen pääsihteeri Jens Stoltenberg toimi AUF:n puheenjohtajana vuosina 1985–1989. AUF:n johdossa on ollut vuodesta 2020 Astrid Hoem.